Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: szóló 1975. évi II. törvény alapján az öregségi nyugdíjkorhatár
Paragraph Index: 685

18. életévüket betöltött lisztérzékeny középiskolás tanulók nem jogosultak emelt összegű családi pótlékra. Teljes szöveg: 70/A. § 1999/79/II. szám OBH 5308/1997. Nem állapítható meg az Alkotmány 70/E. §-ában deklarált szociális biztonsághoz való joggal összefüggésben visszásság, ha az önkormányzat csupán lehetőségeihez mérten támogatja a nehéz körülmények között élő családokat. Annak ellenére, hogy a jogosultak a személygépkocsi szerzési támogatás igénybevételére jogosító utalványok számát alacsonynak tartják, nem állapítható meg az Alkotmány 70/E. §-ában megfogalmazott szociális biztonsághoz való joggal összefüggésben visszásság, mert a jogalkotó létrehozta a mozgássérültek közlekedési kedvezményeinek rendszerét, és ezzel eleget tett a szociális ellátási kötelezettségének. A panaszos a beadványában kifogásolta, hogy nehéz helyzete ellenére a Budapest XVII. kerületi Önkormányzat nem részesíti támogatásban. Kifogásolta továbbá, hogy súlyos mozgáskorlátozottként annak ellenére nem jut hozzá a személygépkocsi szerzési támogatáshoz, hogy a jegyző már évekkel ezelőtt megállapította a jogosultságát. Az állampolgári jogok országgyűlési biztosa megállapította, hogy a települési önkormányzatok kötelező feladatai között fontos helyet foglal el a szociális alapellátás, ezen belül a szociális rászorultságtól függő pénzbeli ellátási kötelezettség. A szociális ellátások mértékének megállapítása a jogalkotók feladata, az Alkotmány e rendszerek működésére vonatkozó alapvető elveket és szempontokat nem határozza meg, csupán a szociális ellátás állami kötelezettségét emeli alkotmányos tétellé. Az önkormányzatoknak tehát a törvényben megállapított kötelező feladatok ellátása esetén a teljesítés módja, színvonala tekintetében van mérlegelési lehetőségük. Amennyiben az önkormányzat által kialakított rendszer biztosítja a megélhetéshez szükséges ellátási formákat, és a testület lehetőségeihez képest támogatja a panaszost, akkor eleget tesz a szociális alapellátási kötelezettségének, és nem állapítható meg a szociális biztonsághoz való joggal kapcsolatban viszszásság. Megállapította továbbá, hogy az állam az Alkotmány 70/E. §-ában megfogalmazott kötelezettségének eleget tesz, ha a szociális ellátás biztosítására megszervezi és működteti a társadalombiztosítás és a szociális támogatások rendszerét. Ezen belül a jogalkotó maga határozhatja meg, hogy milyen eszközökkel éri el társadalompolitikai céljait. Nem sérti a szociális biztonsághoz való jogot a személygépkocsi szerzési támogatás kielégítésére szolgáló utalványok mértéke, hiszen önmagában az, hogy a kialakított ellátási rendszerben hol vonják meg az adható támogatások határát, amennyiben ez nem jelenti az ellátások egy minimális szint alá csökkenését, nem vezet alkotmányos joggal kapcsolatos visszássághoz. OBH 5481/1997. Nem állapítható meg az Alkotmány 70/E. §-ában deklarált szociális biztonsághoz való jog sérelme, ha panaszos részére a jövedelempótló támogatás folyósítása törvényi tilalom miatt nem lehetséges. A panaszos beadványában azt sérelmezte, hogy nem részesülhetett munkanélküliek jövedelempótló támogatásában. Az állampolgári jogok országgyűlési biztosának általános helyettese megállapította, hogy a munkanélküli járadék folyósításának időtartama a panaszos részére 1996. november 13-án járt le. A panaszos ezt követően felkereste a Polgármesteri Hivatal illetékes köztisztviselőjét, akitől a jövedelempótló támogatás megállapításának feltételeiről

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes